પશ્ચિમ બંગાળનું નામ હવે માત્ર બંગાળ છે. મમતા બેનરજીએ નામ બદલ્યું હતું, પણ બીજી કેટલીક બાબતમાં મમતાદીદી બદલાયાં નથી. જીદની બાબતમાં બહેન બદલાયાં નથી. તેમણે જીદ લીધી છે કે પોતે ડાબેરીઓ અને કોંગ્રેસીઓ કરતાં પણ સવાયા સેક્યુલર થઈને દેખાડશે. તેમની ભાવના કદાચ સારી પણ હશે અને તેમને લાગતું હશે કે રાજ્યમાં વિશાળ વસતિ મુસ્લિમોની છે, તેમના માટે વિચારવું રહ્યું. સાચી વાત છે કે બંગાળના મુખ્યપ્રધાન મમતા બેનરજીનાં પગલાંને કારણે મુસ્લિમોની મુશ્કેલી વધી શકે છે. આ વખતના મુર્હરમ પહેલાં જ વિનાકારણે વિવાદ ઊભો થયો છે અને વાતાવરણ તંગ થઈ ગયું છે.